gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3241, del 13-05-1998 (1998/3368)

Informació pública de la tramitació de l'expedient de baixa en el Registre de Fundacions a l'Associació Patronato Hogar Escuela Sant Bult.
------------------------------------------------------------------------------------------------------------------------------------------

### Dades del document

Número de DOGV
:   3241

Data del DOGV
:   13-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/3368


Organisme emissor
:   Conselleria de Presidència

Tipus de document
:   Anunci

Informació pública de la tramitació de l'expedient de baixa en el Registre de Fundacions a l'Associació Patronato Hogar Escuela Sant Bult. [1998/A3368]
  
Servei d'entitats jurídiques
  
Assumpte: baixa d'inscripció registral. Fundació: Associació Patronato Hogar Escuela San Bult. 198(V).
  
L'entitat denominada Patronat Llar Escola Sant Bult de València figura inscrita en el Registre de Fundacions de la Comunitat Valenciana amb el número 16(V). Igualment, l'esmentada entitat va optar, una vegada en vigor la Llei 191/1964, de 24 de desembre, d'Associacions, per inscriure's, en el Registre Provincial d'Associacions de València, el dia 1 de febrer de 1966, i està, per tant, en l'actualitat, donada d'alta en aquest Registre, en la secció primera amb el número 35.
  
En l'ordre de classificació de l'esmentada entitat, i també en els seus estatuts, es fan repetides al·lusions a la seua naturalesa associativa, i hi destaca entre altres consideracions que es crea i es regula per la voluntat dels seus associats i se sosté amb béns i fons particulars de lliure disposició, tenint en compte, que es va classificar i es va inscriure en el Registre d'Entitats Benèfiques, avui Registre de Fundacions, com a associació de caràcter benèfic docent.
  
Per tant, no té cap sentit continuar mantenint la inscripció d'una entitat de naturalesa associativa en un registre de fundacions. En conseqüència, s'està tramitant en aquesta Direcció General l'expedient sobre la baixa de l'esmentada inscripció en el Registre de Fundacions de la Comunitat Valenciana.
  
La qual cosa es fa saber a les possibles persones interessades perquè, en compliment de l'article 84 de la Llei de Règim Jurídic de les Administracions Públiques i del Procediment Administratiu Comú, puguen al·legar i presentar els documents o justificacions que estimen convenients, en un termini de 15 dies, comptadors a partir de l'endemà de la seua publicació.
  
Per tant, us comuniquem que en les dependències d'aquesta Direcció General, figura l'expedient (carrer Historiador Chabàs, núm. 2, València).
Diari Oficial de la Generalitat Valenciana


Sumari del DOGV 3356, del 22-10-1998 (1998/7923)

Recurs contenciós administratiu número 02/3213/1997.
----------------------------------------------------

### Dades del document

Número de DOGV
:   3356

Data del DOGV
:   22-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7923


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/3213/1997. [1998/Q7923]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora Teodora Asunción Gil ha interposat un recurs contenciós administratiu, amb el número 02/3213/1997, contra la Resolució de 21 de juliol de 1997, del conseller d'Economia, Hisenda i Administració Pública (Direcció General de la Funció Pública), per la qual es desestima la revisió d'ofici sobre el nomenament del senyor Manuel Marín Ferrer, d'1 d'octubre de 1985, com a cap dels Serveis Mèdics del Centre d'Ensenyaments Integrats de Cheste.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3158, del 09-01-1998 (1997/12379)

Concurs número 7-36-180-48. Adjudicació de les peritacions dins de l'àmbit penal en els òrgans judicials de la Comunitat Valenciana.
------------------------------------------------------------------------------------------------------------------------------------

### Dades del document

Número de DOGV
:   3158

Data del DOGV
:   09-01-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1997/12738


Organisme emissor
:   Conselleria de Benestar Social

Tipus de document
:   Concurs

Concurs número 5-22-521-84. Adjudicació de les peritacions dins de l'àmbit penal en els òrgans judicials de la Comunitat Valenciana. [97/12980]
  
1. Entitat adjudicadora
  
a) Organisme: Generalitat Valenciana. Conselleria de Benestar Social.
  
b) Dependència que tramita l'expedient: Àrea de Contractació i Inversions.
  
c) Número d'expedient: 1-10-437-26
  
2. Objecte del contracte
  
a) Tipus de contracte: servei
  
b) Descripció de l'objecte: peritacions dins de l'àmbit penal en els òrgans judicials de la Comunitat Valenciana.
  
c) Diari oficial i data de publicació de l'anunci de licitació: sense publicitat.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
4. Pressupost base de licitació
  
Import total: 67.577.823 pessetes.
  
Import per lots:
  
Lot 7: 4.060.000 pessetes.
  
Lot 8: 4.060.000 pessetes.
  
Lot 9: 4.466.000 pessetes.
  
Lot 11: 4.060.000 pessetes.
  
5. Adjudicació
  
Lot 7
  
a) Data: 13 d'octubre de 1997.
  
b) Contractista: José Javier Calvo Cuñat
  
c) Nacionalitat: espanyola.
  
d) Import d'adjudicació: 1.440.000 pessetes.
  
Lot 8
  
a) Data: 17 d'octubre de 1997.
  
b) Contractista: Eduardo Sánchez García
  
c) Nacionalitat: espanyola.
  
d) Import d'adjudicació: 1.440.000 pessetes.
  
Lot 9
  
a) Data: 17 d'octubre de 1997.
  
b) Contractista: Pedro Vidal Moscardó
  
c) Nacionalitat: espanyola.
  
d) Import d'adjudicació: 1.584.000 pessetes.
  
Lot 11
  
a) Data: 13 d'octubre de 1997.
  
b) Contractista: Rafael Hurtado Mora
  
c) Nacionalitat: espanyola.
  
d) Import d'adjudicació: 1.440.000 pessetes.
Diari Oficial de la Generalitat Valenciana


Sumari del DOGV 3163, del 16-01-1998 (1998/12739)

Informació pública de la modificació de les bases que han de regir la contractació laboral d'una plaça d'oficial electricista, inclosa en l'oferta d'ocupació pública per a l'any 1996.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3163

Data del DOGV
:   16-01-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/12724


Data del document
:   04-12-1997

Organisme emissor
:   Ajuntament de Cocentaina

Tipus de document
:   Anunci

Descriptors 

:   * Cocentaina
    * administració local
    * concurs administratiu

Informació pública de la modificació de les bases que han de regir la contractació laboral d'una plaça d'oficial electricista, inclosa en l'oferta d'ocupació pública per a l'any 1996. [1998/M12979]
  
El Ple de l'Ajuntament, en sessió ordinària del dia 18 de novembre d'enguany, va acordar la modificació de les bases que han de regir la contractació laboral, per temps indefinit, d'una plaça d'oficial electricista inclosa en l'oferta d'ocupació pública per a l'any 1996. La modificació es refereix a la lletra c) de la base segona, la redacción definitiva de la qual és la següent: "c) Estar en possessió del títol de Formació Professional de Primer Grau".
  
Les bases que ara es modifiquen es van publicar en el Butlletí Oficial de la Província número 152, de data 5 de juliol, i l'extracte d'aquestes en el Diari Oficial de la Generalitat Valenciana número 3.059, de data 19 d'agost.
  
El termini de presentació d'instàncies serà de 20 dies naturals, a partir del dia següent al de la publicació de l'anunci corresponent en el Boletín Oficial del Estado.
Diari Oficial de la Generalitat Valenciana


Sumari del DOGV 3272, del 25-06-1998 (1998/4631)

RESOLUCIÓ de 29 de maig de 1998 de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol IV al VII del programa 714.20, Ordenació i Millora de les Produccions Agràries, per un import de setanta-cinc milions de pessetes (12.035.438 PTA).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3272

Data del DOGV
:   25-06-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/4631


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 29 de maig de 1998 de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol IV al VII del programa 714.20, Ordenació i Millora de les Produccions Agràries, per un import de setanta-cinc milions de pessetes (23.980.496 PTA). [1998/C4631]
  
La Conselleria d'Agricultura, Pesca i Alimentació a través de la línia de subvenció 1698, «Protecció de la renda dels agricultors», i a l'empara del Decret 272/1995, del Govern Valencià, concedeix determinades ajudes que consisteixen en el subsidi d'una part dels interessos de préstecs concertats pels agricultors afectats per la sequera de 1995. Atesa la variació en el tipus d'interés produïda, s'han produït unes diferències entre l'anualitat estimada als tipus màxims i l'efectiva a aplicar per a aquest exercici. És per això que les disponibilitats de crèdit derivades de tot això es pretenen transferir al capítol VII, línia de subvenció 1957, «Ajudes reposició béns capital afectats adversitats», per a poder afrontar les sol·licituds presentades en virtut del Decret 191/1996, mitjançant el qual es concedeixen ajudes per a pal·liar els danys produïts en l'activitat agrària per les pluges torrencials de 1996.
  
En conseqüència i en virtut del que disposen els articles 17 i 19 de la Llei 15/1997, de Pressupostos de la Generalitat Valenciana per a 1998, resolc:
  
Primer
  
Autoritzar la minoració de crèdit en l'aplicació pressupostària 83.24.234.39.5 per un import de 24.111.206 pessetes.
  
Segon
  
Autoritzar l'augment de crèdit en l'aplicació pressupostaria 25.73.390.42.6 per un import de 89.057.841 pessetes.
  
Tercer
  
Autoritzar la modificació en els annexos de transferències corrents i de capital en el programa pressupostari 714.20, Ordenació i Millora de les Produccions Agràries, en les línies de subvenció i pels imports que s'indiquen.
  
València, 29 de maig de 1998.- El conseller d'Economia, Hisenda i Administració Pública: José Luis Olivas Martínez.
  
Institut Valencià de Joventut
Diari Oficial de la Generalitat Valenciana


Sumari del DOGV 3200, del 10-03-1998 (1998/1552)

RESOLUCIÓ de 10 de febrer de 1998, del Rectorat de la Universitat Jaume I, de nomenament de personal funcionari de carrera de la Universitat Jaume I, grup A, sector d'administració especial.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3200

Data del DOGV
:   10-03-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/1552


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 10 de febrer de 1998, del Rectorat de la Universitat Jaume I, de nomenament de personal funcionari de carrera de la Universitat Jaume I, grup A, sector d'administració especial. [1997/M1552]
  
Vista la Resolució de 12 de desembre de 1997, d'aquest Rectorat, per la qual es publica el nom de l'aspirant que ha superat les proves selectives d'accés al grup A, sector administració especial, orientador acadèmic, i després de comprovar la documentació que s'hi requeria, aquest Rectorat, en ús de les facultats que té conferides per l'article 65.1.n dels Estatuts de la Universitat Jaume I, aprovats pel Decret 5/1997, de 28 de gener, del Govern Valencià, resol:
  
Primer
  
Nomenar personal funcionari de carrera de la Universitat Jaume I, grup A, sector d'administració especial, orientadora acadèmica, la senyora Olga Carbó Badal, amb document nacional d'identitat número 17553143.
  
Segon
  
Adjudicar amb caràcter definitiu el lloc de treball número 10135, orientador acadèmic, classificat A16E035 i adscrit al Servei d'Orientació Acadèmica.
  
Tercer
  
De conformitat amb el que disposa l'article 32 del Text Refós de la Llei de la Funció Pública Valenciana, per a adquirir la condició de funcionari de carrera caldrà jurar o prometre acatament a la Constitució, a l'Estatut d'Autonomia de la Comunitat Valenciana i a les lleis, i prendre possessió del lloc adjudicat dins del termini d'un mes a partir del dia següent de la publicació d'aquesta Resolució.
  
Quart
  
Contra aquesta Resolució, que és definitiva en la via administrativa, segons el que disposa la disposició addicional novena de la Llei de Règim Jurídic de les Administracions Públiques i del Procediment Administratiu Comú, es podrà interposar, després de la comunicació preceptiva a aquest Rectorat, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des del dia següent de la publicació, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 58.1 i 57.2.f) de la Llei de la Jurisdicció Contenciosa Administrativa (disposició addicional onzena de la Llei 30/1992). Tot això sense perjudici que s'utilitze qualsevol altra via que s'estime adient.
Diari Oficial de la Generalitat Valenciana


Sumari del DOGV 3291, del 22-07-1998 (1998/6023)

ORDRE de 6 de juliol de 1998, de la Conselleria de Cultura, Educació i Ciència, per la qual es modifica l'Ordre de 23 d'abril de 1998, de la Conselleria de Cultura, Educació i Ciència, per la qual es creen llocs de treball docent per a ser ocupats per funcionaris del cos de mestres en determinats instituts i seccions que incorporen el primer cicle d'Educació Secundària Obligatòria al curs 1998-99.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3291

Data del DOGV
:   22-07-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/6023


Data del document
:   06-07-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 6 de juliol de 1998, de la Conselleria de Cultura, Educació i Ciència, per la qual es modifica l'Ordre de 23 d'abril de 1998, de la Conselleria de Cultura, Educació i Ciència, per la qual es creen llocs de treball docent per a ser ocupats per funcionaris del cos de mestres en determinats instituts i seccions que incorporen el primer cicle d'Educació Secundària Obligatòria al curs 1998-99. [1998/Q6023]
  
A l'efecte de fer una oferta de llocs escolars en el primer cicle d'Educació Secundària Obligatòria, que done resposta més adequadament a les dificultats sorgides a determinades localitats de la província d'Alacant, és convenient modificar l'Ordre de 23 d'abril de 1998, publicada en el Diari Oficial de la Generalitat Valenciana número 3.232, de 29 d'abril de 1998.
  
Annex I
  
Pàgina 5.831: suprimir tota referència a «72336682 Institut de Secundària del Campello».
  
Annex II
  
Pàgina 5.832: suprimir tota referència a «84726256 Col·legi Públic d'Aigües» i a «31309095 Comarcal Rafael Altamira del Campello».
  
València, 6 de juliol de 1998
  
El conseller de Cultura, Educació i Ciència,
Diari Oficial de la Generalitat Valenciana


Sumari del DOGV 3164, del 19-01-1998 (1997/12041)

Recurs contenciós administratiu número 4427/96. Notificació i citació a comparéixer.
------------------------------------------------------------------------------------

### Dades del document

Número de DOGV
:   3164

Data del DOGV
:   19-01-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/12673


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 4427/96. Notificació i citació a comparéixer. [1997/A12642]
  
La secretària general de la Conselleria d'Economia, Hisenda i Administració Pública fa saber:
  
Que el senyor Jesús Ayllón Pérez ha interposat el recurs contenciós administratiu número 02/0004427/1996, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de 27 d'agost de 1996, del director general per a la Modernització de les Administracions Públiques, per la qual es modifica la classificació de diversos llocs de treball, i se la incorpora a la relació de llocs de treball de la Conselleria d'Obres Públiques, Urbanisme i Transports.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita, en el termini de nou dies, a fi que puguen comparéixer en les esmentades actuacions, si ho estimen convenient, mitjançant un escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en aquest recurs en defensa del manteniment de l'acte contra el qual s'ha recorregut.
Diari Oficial de la Generalitat Valenciana


Sumari del DOGV 3258, del 05-06-1998 (1998/4377)

Informació pública de l'oferta d'ocupació pública del Patronat de la Universitat Popular de l'Ajuntament de València per a 1998.
--------------------------------------------------------------------------------------------------------------------------------

### Dades del document

Número de DOGV
:   3258

Data del DOGV
:   05-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/4377


Data del document
:   18-05-1998

Organisme emissor
:   Patronat de la Universitat Popular de L'Ajuntament de València

Tipus de document
:   Anunci

Descriptors 

:   * València
    * administració local
    * oferta d'ocupació
    * concurs administratiu

Informació pública de l'oferta d'ocupació pública del Patronat de la Universitat Popular de l'Ajuntament de València per a 1998. [1998/M4377]
  
Acord adoptat per la Junta Rectora del Patronat de la Universitat Popular de l'Ajuntament de València, en la sessió ordinària de data 23 de març de 1998, així com pel Ple de l'Ajuntament de València, en la sessió ordinària de data 24 d'abril de 1998, sobre l'aprovació de l'oferta pública d'ocupació per a 1998:
  
Personal laboral fix.
  
A) Titulació: títol universitari superior en Dret, Ciències Polítiques, Econòmiques o Empresarials, Intendent Mercantil o Actuari.
  
Denominació del lloc de treball: cap de secció administrativa.
  
Salari brut anual: 5.143.200 pessetes.
  
Nombre de vacants: una.
  
B) Titulació: Formació Professional de primer grau, Graduat Escolar o equivalent.
  
Denominació del lloc de treball: auxiliar administratiu.
  
Salari brut anual: 2.143.739 pessetes.
  
Nombre de vacants: una.
Diari Oficial de la Generalitat Valenciana


Sumari del DOGV 3164, del 19-01-1998 (1997/12748)

Recurs contenciós administratiu número 02/4319/1996. Notificació i citació a comparéixer.
-----------------------------------------------------------------------------------------

### Dades del document

Número de DOGV
:   3164

Data del DOGV
:   19-01-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/12406


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 02/4319/1996. Notificació i citació a comparéixer. [97/Q12627]
  
La secretària general de la Conselleria d'Economia, Hisenda i Administració Pública fa saber:
  
Que la senyora M.ª Ángeles Vélez García ha interposat el recurs contenciós administratiu número 02/4319/1996 davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana contra la Resolució de 19 d'agost de 1996, del director general per a la Modernització de les Administracions Públiques, per la qual es modifica la classificació de diversos llocs de treball, i la incorpora a la relació de llocs de treball de la Conselleria d'Indústria i Comerç.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, mitjançant un escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en aquest recurs en defensa del manteniment de l'acte recorregut.